לפי נתונים של הלשכה המרכזית לסטטיסטיקה, נכון לשנת 2015 יש בישראל כ-1.6 מיליון בני זוג נשואים. בהם נכללים כ-374 אלף זוגות ללא ילדים ואצל 700 אלף זוגות גילו של הילד הצעיר הוא עד 17. למספרים אלו יש להוסיף את בני הזוג שעדיין לא מיסדו את הקשר, וכמובן את כל הגברים והנשים שבוחרים לחיות יחד בלי להתחתן.
זוגיות היא חלק בלתי נפרד מהסביבה הקרובה והרחוקה שלנו. החברה מעודדת אותנו לפתח מערכות יחסים ואנחנו מתחילים אותן מוקדם: לפי סקר שנערך בקרב בני נוער בסוף 2015, עד סוף כיתה י"ב מתנסים כ-60% מהם בקיום סוגים שונים של יחסי מין. עם זאת, אי אפשר להסיק מתוך זה כלום לגבי מערכות היחסים שלהם כאנשים בוגרים, כי שמירה על הזוגיות היא משימה מורכבת עם הרבה הפתעות לא נעימות.
על פי סקר שפורסם ביולי 2017, הסיבה העיקרית לגירושים היא האופי הבעייתי של בן או בת הזוג. מעל 29% מהמתגרשים בישראל מצביעים על הגורם הזה כזרז שלבסוף פירק את התא המשפחתי, ורק 12% שומרים על יחסי חברות טובים עם גרושיהם. השאלה המתבקשת היא מדוע רק בשלב כה מאוחר במערכת היחסים אנו מגלים את אותו אופי בעייתי ומה אפשר לעשות כדי למנוע זאת.
בסקר שנערך לקראת היום העולמי ללא עישון של שנת 2012 ציינו כ-30% מהנשאלים שהעישון גרם בעבר למריבות בין בני משפחה. יתרה על כך, העישון הוא גורם דחייה משמעותי במערכות יחסים ו-71% הודו שלא יסכימו להיכנס למערכת יחסים כזו עם אדם מעשן. זה נתון מדהים שממנו אפשר ללמוד גם על החשיבות של הפסקת עישון בתוך מערכת היחסים עצמה.
במילים אחרות, אם אתם מעשנים ונמצאים במערכת יחסים – הסיכון שלה לעלות על שרטון עולה. מומלץ להפסיק לעשן בגלל שורה ארוכה של סיבות וגם בשל ההשלכות החברתיות, המשפחתיות והרומנטיות. זה תקף לגבי גברים ונשים ועדיף מוקדם ממאוחר.
הקשבה היא המפתח לדיאלוג זוגי וחיזוק מערכת היחסים. אם תקשיבו טוב יותר אחד לשנייה תוכלו להתמודד בהצלחה עם קשיים ואתגרים, למנוע תחושת תסכול ולהכיר בהצלחה את התחושות של הצד השני. הקשבה דורשת תרגול ובעיקר ויתור על אגו, אך היא שווה את ההשקעה ויש לה השפעה ישירה על איכות החיים שלכם.
ברמה המעשית, הקשבה עמוקה מתוך סקרנות מתבצעת באמצעות הפניית הקשב לבן או בת הזוג. אפשר למשל לחזור על המילים שנאמרו כדי לוודא שהם הובנו כהלכה, ולתת לצד השני תחושה שיש מי שמקשיב לו ללא שיפוטיות ועם קבלה מלאה של הרגשות.
מאבקי כוחות שוחקים את מערכת היחסים וגורמים לאווירה של תסכול בתוך התא המשפחתי. הדרך למנוע את מאבקי הכוחות היא לקבוע מטרות משותפות. אלו מטרות שמבליטות את האינטרס האישי שמשותף לשני בני הזוג, ולכן סביר להניח שהם יסכימו להשקיע זמן, משאבים ומאמץ בהשגתו.
שיתוף פעולה בזוגיות משמעותו שבני הזוג מבינים שהם פועלים למען מטרה שטובה לשניהם. אם מוסיפים לזה את טובת הילדים והמשפחה המורחבת, מגלים שמדובר במתכון לזוגיות מוצלחת. מטרות משותפות יכולות להיות כלכליות או מקצועיות ומטרות קצרות-טווח חשובות בדיוק כמו מטרות ארוכות-טווח. כל עוד המטרה המשותפת היא זו שמתווה את הדרך, יהיה קל יותר להתמקד בה ולא בשאלה איך לשנות את בני הזוג עצמם.
הרבה דברים טכניים יכולים לשנות את האווירה במערכת היחסים ולעזור בשמירה על הזוגיות. הכי חשוב לרענן את השגרה כדי למנוע שחיקה, לצאת לטיולים ולהחליף את האנרגיות מחוץ לבית. גם עניינים לכאורה שוליים כמו עיצוב מחדש של חדר השינה ורכישת מיטות זוגיות מפנקות יכולים לעשות את העבודה.
היתרון של ריענון השגרה הוא שמדובר בחוויה מהנה. אף אחד לא יסרב לטיול בחו"ל או לבילוי בצימר בלי הילדים, אז מהבחינה הזו השמירה על הזוגיות היא רק בונוס.
בסופו של דבר, כל מערכת יחסים שבה תיקחו חלק תהיה מורכבת מדברים טובים ורעים. אתם היחידים שמחליטים באיזה מהם להתמקד וכיצד לצמוח ממנו. הקשיים והאתגרים חשובים עבור מערכת היחסים לא פחות מאשר הרגעים היפים והשקטים, כי זה מה שבונה אתכם כזוג ומאפשר לכם להתמודד עם בעיות בלתי צפויות.
התמקדות בטוב יכולה לשמש אתכם במערכות יחסים בגילאים שונים. מהבחינה הזו גם אין הבדל בין מערכת יחסים חדשה או ותיקה, כי מדובר בהרגל שצריך ללמוד כיצד לפתח. היעזרו בניסיון העבר שלכם עם מערכות יחסים קודמות ובדקו מה אפשר לעשות כדי להבליט את הטוב ולצמצם את הרע.